**Отчет за дейността на Н.Ч.” Хр. Ботев1920”с. Върбен,**

**Общ. Брезово, обл. Пловдив за 2021г**

**Основните приоритети в работата на настоятелството през 2021г. бяха насочени към обогатяване на културния живот в селото, и за удовлетворяване на нуждите на населението откъм развитие на библиотечната и информационна дейност, както и съхранение на традициите, поддържане и опазване на читалищната база.**

**Членовете на читалището през 2021г. са 56.Субсидираната численост на персонала е една четвърт бройка.**

**Цялостната дейност на читалището се осъществяваше при спазване на Наредбите и изискванията на българското законодателство, счетоводство, данъчно и социално и при наложените противоепидемиологични мерки свързани с COVID 19 .**

**ДЕЙНОСТИ – Библиотеката – В развитието си през годините, тя се промени. Тази година фонда е прочистен. Зачислени са нови , актуални книги от дарения и закупени от читалището. Библиотеката разполага с 6137 бр. библиотечни единици. Има 3 бр. компютри и принтер.**

**В библиотеката има интернет, който се ползва безплатно, както от децата така и от възрасни за различни информационни и комуникативни нужди.Много от възрастните хора посещават курса за обучение при работа с интернет.**

**Годишно в библиотеката се обслужват 72-ма потребители.**

**В читалня са ползвани 108 библиотечни еденици от тях 42бр. книги и 6бр. списания. Извършват се информационни справки и копирни услуги. Осигурен беше и достъпа до компютрите за онлаин часове за учениците, при спазване на епидемиологичните мерки във връзка с COVIT 19.**

**В повечето случаи при заявени от читатели книги, се доставяха до дома от сформирана за целта група от двама доброволци.**

**Библиотеката не е място само за раздаване на книги . Проведохме викторина за 3-ти март, а по време на ваканцията беше подредена витрина от рисунки на децата на тема „ Природата на с. Върбен” . Всички участници получиха награда, за първо , второ и трето място имаше и грамоти.Проведена беше презентация на книгите” До Страсбург и на зад”,” Отворени писма”и „Скритият живот на една помакиня” на писателя Христо Стоянов и с негово участие.**

**Читалището организира според календара за 2021г ограничен брой дейности**

* **Честване на деня на с. Върбен – ЦВЕТНИЦА**
* **Спортен празник за децата**
* **Традиционно всяка година се прави поход във Върбенският балкан с деца и възрастни. Тази година целта беше връх „ Калето” и почистване на пътеката до там.**
* **На тема „ Зелена и чиста природа „ Ива Петкова изложи пред присъстващите вредите нанесени от замърсяването на планетата ни и последиците от това, след дискусията по тази тема се насрочи ден за почистване на селото и ушиване на еко чанти за многократна употреба при пазаруване. В тези инициативи се включиха и деца и възрастни .**
* **Към читалището има дългосрочна програма . Тя е свързана с поддържане и обновяване на сбирката „ Минало, Бит, Родословие” кръжока създал тази сбирка**

**откри нови снимки, писмени материали и предмети. Какво доразвихме и обогатихме в този проект, за да задълбочим приемствеността между поколенията Събрахме материали и написахме историята на кметството, училището и църквата от възраждането до днес. Интереса е голям за гостите на с. Върбен и през цялата година има посещения.**

**Читалищното настоятелство работи добре както с кметството, тъка и с църковното настоятелство.Подготвихме и проведохме както всяка година заедно празника на църквата на 18 август „ Свети Иван Рилски” с курбан, но таи година традиционният събор на селото беше отложен, както навсякъде заради пандемията.**

**Усилията сега са насочени към събиране на дарения за довършване на паметника на загиналите във войните за национално освобождение двадесет и трима върбенци , който трябва да открием на 2-ри юни 2022г.**

**Ремонта на рушащата се църква приключи . Църквата е изцяло обновена и последно тази есен завършихме с поставянето на нова ограда .**

**През 2022г ще кандидатстваме по програмата „ Пудос” за трети пореден път. Мечтаем да спомогнем нашето малко средногорско село да стане едно привлекателно място за живеене и отдих.**